

**Republika e Kosovës**

Republika Kosova-Republic of Kosovo

*Qeveria - Vlada - Government*

*Ministria e Administrimit Pushtetit Lokal*

*Ministarstvo Lokalne Administrcije Samouprave*

*Ministry of Local Government Administration*

*Prishtinë, datë, 16.08.2024*

Ministria e Administrimit të Pushtetit Lokal (MAPL), në mbështetje të kapitullit III të Kushtetutës së Republikës së Kosovës, Ligjin Nr.08/L-260 mbi Ndarjet Buxhetore për Buxhetin e Republikës sё Kosovës pёr vitin 2024, shtojcën 1-(9) të Rregullores (QRK) Nr.14/2023 për Fushat e Përgjegjësisë Administrative të Zyrës së Kryeministrit dhe Ministrive, shpallë:

THIRRJE PUBLIKE PËR OPERATORËT EKONOMIK PËR SHPREHJE TË INTËRESIT PËR NDËRTIMIN E SHTËPIVE PËR PËRFITUESIT E SHPALLUR NGA MAPL SIPAS THIRRJES PUBLIKE PËR SUBVENCIONIMIN E NDËRTIMIT TË SHTËPIVE PËR PJESËTARET E KOMUNITETEVE PAKICË NË KATËR KOMUNAT VERIORE: MITROVICË VERIUT, ZVEÇAN, LEPOSAVIQ, DHE ZUBIN POTOK

Ministria e Administrimit të Pushtetit Lokal (MAPL), ka shpallur thirrje publike për aplikim për ndërtimin e shtëpive për pjesëtarët të komuniteteve jo shumicë në katër komunat veriore: **Mitrovicë Veriut, Zveçan, Leposaviq, Dhe Zubin Potok** të Republikën e Kosovës, dhe të cilët nuk kanë kushte adekuate të banimit, me qëllim të krijimit të kushteve normale për jetë.

Pas shpalljes së përfituesve, me qellim të planifikimit dhe koordinimit më të mirë të këtij procesi, MAPL ka shpallur këtë thirrje publike për shprehje të interesit nga Operatorët Ekonomik për ndërtimin e shtëpive për përfituesit. Përmes kësaj thirrje, MAPL do të përpiloj një listë me të gjithë operatoret ekonomik të cilët kanë shprehur interes sipas kushteve të mëposhtme. Kjo listë do ta publikojë ne web faqe të MAPL-së, dhe do ta ndahet me përfituesit për ndërtimin e shtëpive, me të cilët Operatoret Ekonomik të para-kualifikuar, potencialisht do të nënshkruaj kontratë individuale me përfituesit për ndërtim e shtëpive.

**Përfituesit nuk janë të obliguar të lidhin kontratë për ndërtimin e shtëpive detyrimisht me OE të para-kualifikuar nga MAPL. Ata janë të lirë të vendosin në mënyrë të pavarur marrëveshje me ndonjë OE jashtë listës së para-kualifikuar, me kusht që OE ti plotësojnë kriteret sipas kësaj thirrje.**

Shtëpitë do të ndërtohen sipas planit detal dhe unike që do ta ofrojë MAPL për të gjithë përfituesit.

**Kriteret që duhet të plotësohen dhe dokumentacioni qe duhet dorëzohet nga operatorët ekonomik për shprehje të interesit për ndërtimin e shtëpive, janë si në vijim:**

1. Certifikatën e regjistrimit të biznesit ku fushë veprimtari e tij është ndërtimi;
2. Certifikata e numrit fiskal;
3. Certifikata e TVSH-së;
4. Vërtetimi tatimorë që dëshmon se nuk ka obligime tatimore;
5. Konfirmimin bankar të xhirollogarisë.

**Periudha e aplikimit:**

Njoftimi për thirrje publike është i publikuar në web-faqen e Ministrisë së Administrimit të Pushtetit Lokal (MAPL), [*https://mapl.rks-gov.net/*](https://mapl.rks-gov.net/)*.*

Aplikuesit që dëshirojnë të aplikojnë sipas thirrjes publike duhet të shprehin interesimin e tyre duke dorëzuar të gjithë dokumentacionin në kopje fizike në MAPL, katin përdhese në Ndërtesën e Qeverisë (ish Rilindja), për çdo dite pune nga ora 09:00 deri 12:00 dhe nga ora 13:00 deri 15:00.

Aplikacionet që dorëzohen në mënyrë fizike, duhet të jenë të mbyllura në zarf, në të cilin shkruhet:

* *Emri dhe Mbiemri i Operatorit Ekonomik;*
* *Data e aplikimit; dhe*
* *Kontaktet.*

Thirrja do të jete e hapur nga data 16.08.2024, deri me datë 26.08.2024, në orën 15:00. Aplikimet pas këtij afati nuk pranohen.

**Vërejtje:Lista me OE do të publikohet në web-faqen e MAPL-së. Ministria nuk i obligon përfituesit, që të lidhin marrëveshje me OE. Ata janë të lirë te vendosin marrëveshje bashkëpunimi me secilin OE tjetër, që i plotëson kushtet e përcaktuara nga ana e jonë si financues te ndërtimit.**